125

לימודי אסיה

חוג לימודים לב"א (דו–חוגי וחד–חוגי)

חוג לימודים למ"א

חוג לימודים לד"ר

ראש החוג: ד"ר יורם עברון

חברי הסגל האקדמי

**פרופסור מן המניין:**פרופ' רותם קובנר (ראש תכנית דוקטורט בסמסטר א' וראש התכנית ללימודים מתקדמים

"המרחב האסיאני").

**פרופסור חבר:** פרופ' מיכל דליות–בול (אחראית לימודי יפן, יו"ר ועדת המ"א החוגית וראשת תכנית המ"א "המאה האסיאנית"), פרופ' ארנית שני (אחראית לימודי הודו וראש תכנית הדוקטורט בסמסטר ב'; בשבתון בסמסטר א')

**מרצה בכיר:** ד"ר נמרוד ברנוביץ' (אחראי לימודי סין), ד"ר גיא פודולר (אחראי לימודי קוריאה וראש תכניות עסקים באסיה ושווקי אסיה), ד"ר אריק מורן (יועץ ב"א), ד"ר יורם עברון (ראש החוג), ד"ר שחר רהב (בשבתון)

**מורה:** גב' נטעלי אדמון, גב' האולן וו, גב' עפרה ויינשטיין-ארבל, גב' ריקה טאקאקי-עיני, מר אלכסנדר צ'רניאק, גב' מינג'ונג קו, גב' סיגל שניידר

מזכירות החוג

עוזרת מנהלית לראש החוג: **גב' אנה גוליק**

מגדל אשכול קומה 11, חדר 1102

שעות הקבלה: ימים א'-ה' בין השעות 12:00-10:00

טלפון: 04-8288501

דואר אלקטרוני: asian-studies@univ.haifa.ac.il

אתר האינטרנט של החוג: http://asia.haifa.ac.il

הלימודים לתואר ראשון (ב"א)

יועץ ב"א: ד"ר אריק מורן

מטרת הלימודים

מטרת החוג היא להקנות ידע אקדמי מעמיק ומקיף בלימודי אסיה, תוך התמקדות בסין, יפן, הודו וקוריאה. תחומי הלימודים כוללים תרבות, היסטוריה, חברה, כלכלה, עסקים, פוליטיקה, ביטחון, יחסים בינלאומיים, תקשורת, פילוסופיה, קיימות וסביבה, דת ואמנות עם דגש על התקופה המודרנית והעכשווית ומתוך ראיה אינטגרטיבית של אסיה כמכלול. בנוסף, החוג מקנה לתלמידיו יכולת תקשורת שימושית בכתב ובעל-פה בסינית, יפנית, הינדי וקוריאנית. החוג שם לו למטרה להכשיר את דור המחר הן בתחום המחקר האקדמי של אסיה המודרנית והעכשווית והן בתחומים מעשיים כגון כלכלה ועסקים, קיימות וסביבה, פוליטיקה, ביטחון, מדיניות חוץ, משפט ותעשיית התרבות. מורי החוג נמנים על החוקרים המובילים בישראל בתחום אסיה המודרנית והעכשווית.

תנאי קבלה

עמידה בתנאי הקבלה הכלליים של האוניברסיטה ברמה הנדרשת על–ידי החוג. השכלה והכשרה קודמת תובא בחשבון בקבלת מועמדים.

*קבלה לשנה מתקדמת*

תלמיד המבקש להתקבל לשנה מתקדמת בחוג יוזמן לראיון עם יועץ הב"א של החוג. כמו כן, התלמיד יידרש להציג תעודות המעידות על לימודיו הקודמים ולעמוד ברמת "מתקדמים א" לפחות באנגלית. תלמיד בעל ידע קודם בשפות הנלמדות בחוג, שברצונו להצטרף לקורס שפה מתקדם, יידרש לעבור מבחן סיווג על מנת לקבוע את רמתו.

*תנאי מעבר ממוסד אחר או מחוג אחר*

הכרה בקורסים ממוסד אחר או מחוג אחר תתאפשר בהתאם לרלבנטיות של הקורסים לתוכנית הלימודים של החוג ובתנאי שהמוסד הוא מוסד אקדמי מוכר. קורס קודם שנמצא רלבנטי יוכר רק בתנאי שהציון שהושג בו הוא 70 לפחות. ההחלטה בנוגע להכרה תתקבל על–ידי ראש החוג.

סטודנט מחוג אחר שיבקש לעבור ללימודים בחוג, בקשתו תישקל במידה וממוצע ציוניו יהיה לא פחות מ-75 בהיקף 15 נ"ז לפחות.

**בתנאי הקבלה החוגיים:**

* ציון משוקלל 530 או [תנאי קבלה מיוחדים של הפקולטה למדעי הרוח](https://www.haifa.ac.il/%d7%9e%d7%aa%d7%a2%d7%a0%d7%99%d7%99%d7%a0%d7%99%d7%9d-%d7%91%d7%9c%d7%99%d7%9e%d7%95%d7%93%d7%99%d7%9d/%d7%aa%d7%a0%d7%90%d7%99-%d7%a7%d7%91%d7%9c%d7%94-%d7%9c%d7%9c%d7%99%d7%9e%d7%95%d7%93%d7%99%d7%9d-%d7%a4%d7%a1%d7%99%d7%9b%d7%95%d7%9e%d7%98%d7%a8%d7%99-%d7%91%d7%92%d7%a8%d7%95%d7%aa-%d7%97%d7%aa/nopsych/?csrt=11027291910686225019)
* ראיון למסלול עסקים באסיה
* תנאי קבלה מיוחדים [למצטייני מכינת יום של אוניברסיטת חיפה](https://mechina.haifa.ac.il/%d7%9e%d7%a1%d7%9c%d7%95%d7%9c-%d7%9e%d7%a6%d7%98%d7%99%d7%99%d7%a0%d7%99%d7%9d/)

**תנאי קבלה ללא פסיכומטרי לבעלי תעודת בגרות\*\*:**

**החוג ללימודי אסיה מאשר רישום למועמדים למסלול קדם תואר לבעלי ממוצע בגרות 75 עם מינימום 4 יחידות אנגלית בציון 80 לפחות.**

**המועמדים נדרשים להשלמת שלושה קורסים בחוג במסלול החד-חוגי או שני קורסים בחוג ושניים נוספים בחוג השני למועמדים למסלול הדו-חוגי בממוצע 75 ומינימום 70 בכל קורס בחירה בדרג 1 או בדרג 2 שמוצע בחוג – עד תום הסמסטר .**

**קורסים אלה יוכרו למועמד במסגרת לימודיו במידה ויתקבל לחוג.**

**\*\*תעודת בגרות=תעודת בגרות ישראלית, או שוות ערך לה**

**מתווה לימודי אנגלית\***

חובה על כל סטודנט להגיע לרמת פטור באנגלית כחלק מחובותיו לתואר, ובכל מקרה להשלים ארבעה קורסים באנגלית. עמידה בחובה זאת היא תנאי כניסה לקורסים בדרג 3. על מנת לסווג את רמת ידיעותיו של המועמד בשפה האנגלית או להעניק פטור מהם, מחויב הסטודנט בבחינת סיווג באנגלית (פסיכומטרי/אמיר/ אמירם) כחלק מתנאי הקבלה לאוניברסיטה.

ישנן ארבע רמות סיווג באנגלית ועל כל סטודנט ללמוד קורסי אנגלית בהתאם לסיווגו בבחינות הכניסה כאמור:

סטודנטים ברמת סיווג טרום בסיסי ילמדו את הקורסים הבאים: טרום בסיסי, בסיסי, מתקדמים א', מתקדמים ב'.

סטודנטים ברמת סיווג בסיסי ילמדו את הקורסים הבאים: בסיסי, מתקדמים א', מתקדמים ב', קורס תוכן אחד באנגלית.

סטודנטים ברמת סיווג מתקדמים א' ילמדו את הקורסים הבאים: מתקדמים א', מתקדמים ב', שני קורסי תוכן באנגלית.

סטודנטים ברמת סיווג מתקדמים ב' ילמדו את הקורסים הבאים: מתקדמים ב', שלושה קורסי תוכן אחד באנגלית.

סטודנטים ברמת סיווג פטור: ילמדו ארבעה קורסי תוכן באנגלית.

**\* הערה: המתווה מתייחס לסטודנטים שהחלו את לימודיהם בשנת תשפ"ב ואילך. סטודנטים שהחלו את לימודיהם לפני שנת תשפ"ב אינם מחויבים בקורסי תוכן באנגלית. הדרישה לארבעה קורסים באנגלית מתייחסת לכלל לימודי התואר הראשון, ובמקרה של לימודים במסלול דו-חוגי ניתן לקחת את קורסי התוכן באנגלית בכל אחד, או בשני החוגים, בהם רשום הסטודנט.**

**מסלולי לימוד**

המסלול הדו–חוגי (125101-22-01)

ניתן לשלב את הלימודים בחוג עם לימודים בחוג אחר (בכפוף לתנאי הקבלה לשני החוגים). במסגרת זו נדרשות 120 נ"ז (נקודות זכות) לקבלת התואר, מתוכן 48 נ"ז במסגרת החוג ו-12 נ"ז נוספים תוך מאגר הקורסים הפקולטטי (12 נקודות הזכות יכללו בתוכן את חובת הקורסים מאשכולות ההעשרה ולא יהיו בנוסף להן). מומלץ שהחוג השני יהיה חוג דיסציפלינארי (מדע המדינה, היסטוריה, גיאוגרפיה ולימודי סביבה, כלכלה, סוציולוגיה, אנתרופולוגיה וכד').

**מבנה הלימודים:**

כל תלמיד נדרש ללמוד לפחות רמה אחת של השפות האסיאניות שנלמדות בחוג.

בשנה הראשונה תכנית הלימודים מורכבת מקורסי מבוא וקורס/י שפה. לימודי השנה השנייה כוללים מגוון קורסי בחירה העוסקים בפוליטיקה, חברה, תרבות, צבא וביטחון, וקורס פרו"ס (פרו-סמינר) מתודולוגי אחד. קורסי הבחירה כוללים גם קורסי שפה. קורסי שנה ג' כוללים סמינר אחד וקורסי בחירה, כולל קורסי שפה. הפרו"ס והסמינר ייבחרו על–ידי התלמיד מתוך מגוון פרו"סים וסמינרים שיוצעו באותה שנה.

המסלול החד–חוגי (125102-22-01)

במסלול זה יכול התלמיד להתמקד בלימודי אסיה ולרכוש כישורי שפה מתקדמים. התוכנית העיונית הבסיסית במסגרת המסלול החד–חוגי זהה לזו של המסלול הדו–חוגי, ועליה נוספים קורס מבוא אחד, קורסי שפה, סמינר נוסף ומבחר רחב יותר של קורסי בחירה. במסגרת המסלול החד חוגי נדרשים התלמידים לסיים לימודי ארבע (4) רמות שפה באחת מהשפות המוצעות בחוג ושאותה בחרו ללמוד. במסגרת המסלול החד–חוגי נדרשות 120 נ"ז לקבלת התואר, מתוכן 80 נ"ז במסגרת החוג ו-40 נ"ז בשני מקבצים, האחד מובנה והשני כללי.

מסלול חד-חוגי "עסקים באסיה" (125102-22-02)

ראש התכנית: ד"ר גיא פודולר

התכנית מיועדת לתלמידי ב"א ומבוססת על מסלול לימודים חד-חוגי בחוג ללימודי אסיה. סטודנטים במסלול זה רוכשים ידע וכלים קונספטואליים מתחום הניהול וידע תמאטי רלוונטי על מדינות אסיה, וניתנת להם האפשרות לרכוש ניסיון מעשי ראשוני באמצעות תקופת התנסות מעשית (internship). ההתנסות המעשית נערכת במסגרת חברה עסקית או ארגון ציבורי רלוונטי המקיימים פעילות מול המדינות הנלמדות. למסלול יתקבלו מועמדים העומדים בדרישות הסכ"ם של החוג ללימודי אסיה ושמועמדותם אושרה על-ידי ועדת קבלה מטעם החוג על סמך ראיון אישי. בוגרי המסלול יהיו זכאים לתואר בוגר בלימודי אסיה בצירוף ספח בדגש על עסקים באסיה מטעם הפקולטה למדעי הרוח. הלימודים במסלול יתקיימו במתכונת של לימודי תואר ראשון חד-חוגי, ויכללו חמישה סוגי קורסים: קורסי מבוא; קורסים ייעודיים בנושא שווקי אסיה; קורסים ממקבץ אתיקה, כלכלה וניהול מהחוג ללימודים רב-תחומיים או מסגרות אחרות באוניברסיטה; קורסי שפה וקורסי בחירה. לימודי הבחירה והסמינרים יהיו עפ"י מתכונת חד-חוגית הנהוגה בחוג, למעט השינויים הבאים: תלמידי המסלול יידרשו ללמוד קורסים בהיקף של 12 נ"ז בנושא שווקי אסיה וארבעה (4) קורסי שפה בסיסיים, ויידרש מהם לבצע עבודת גמר בנוסף לסמינר בחוג ללימודי אסיה, כתחליף לסמינר או פרו"ס נוסף.

בנוסף, לתלמידי המסלול תינתן האפשרות להמיר קורסי בחירה של החוג ללימודי אסיה בהיקף 6-4 נ"ז בהתנסות מעשית. לתקופת ההתנסות ולפרויקט הגמר יהיו רשאים להירשם תלמידי התכנית בשנה השלישית ללימודיהם, לאחר שהשלימו את חובות הלימודים של שנים א'-ב'. היקף הלימודים הכולל במסלול: 120 נ"ז.

**לימודי השפה בחוג**

כל התלמידים בחוג הרשומים במסלול הדו-חוגי נדרשים ללמוד לפחות רמה אחת של לימודי שפה אסיאנית (סינית, יפנית, הינדי, קוריאנית) בסמסטר הראשון ללימודיהם. במקרים מיוחדים ובכפוף לאישור יועץ הב"א של החוג, ניתן יהיה לדחות את לימוד קורס השפה למתחילים לשלב מאוחר יותר בלימודים.

תלמידים הרשומים במסלול החד-חוגי נדרשים ללמוד לפחות ארבע רמות של לימודי שפה בהיקף כולל של 16 נ"ז. התלמידים רשאים ללמוד במהלך לימודיהם לתואר (גם במקביל) יותר משפה אסיאנית אחת.

**קורסים מאשכולות העשרה וממאגר הקורסים הפקולטטי**

החל משנה״ל תש״ף על סטודנטים בתואר הראשון ללמוד 48 נ״ז בחוג ע״פ מבנה הלימודים החוגי (קורסי חובה וקורסי בחירה) ועוד 12 נ״ז מחוגים אחרים בפקולטה למדעי הרוח או מפקולטות אחרות. 12 נקודות הזכות יכללו את חובת הקורסים מתוכנית ״אשכולות

העשרה״ וקורסים נוספים ממאגר הקורסים הפקולטטי כדלהלן:

* **אשכולות העשרה** — בהמשך למדיניות האוניברסיטה, הנהוגה מזה שנים, להקנות העשרה ותכנים רלוונטיים מתקדמים וחדשניים לתלמידיה, החל משנה"ל תש"ף כל סטודנט המתחיל לימודיו לתואר ראשון יבחר באחד מאשכולות הלימוד וילמד קורסים בהיקף של 6 נ"ז שלא מתחום לימודיו, שייחשבו כקורסי בחירה**.** סטודנטים הלומדים במסלול הדו-חוגי יבחרו באיזה משני החוגים אליהם הם רשומים – או בחלוקה כלשהי ביניהם – יירשמו הקורסים הללו. סטודנטים במסלול החד-חוגי ילמדו קורסים אלה במסגרת 40 נ"ז שנלמדים מחוץ לחוג. תלמידי התכנית "עסקים באסיה"' ילמדו קורסים מאשכול "חדשנות ויזמות" כחלק מ-40 נ"ז שנלמדים מחוץ לחוג. השלמת לימודים אלו מהווה תנאי לקבלת התואר. לרשימת האשכולות והקורסים, ראו כאן.
* **קורסים פקולטטים** — החל משנה"ל תש"ף, תלמידי החוג מחוייבים להשלים קורסים המוצעים במסגרת מאגר הקורסים הפקולטטי בהיקף כולל של 12 נ"ז. קורסים אלו יכולים להיות בתוך החוג או מחוצה לו ובתנאי שהם מופיעים במאגר הקורסים הפקולטטי (רשימת הקורסים מופיעה באתר הפקולטה למדעי הרוח).

תכנית הלימודים במסלול הדו–חוגי

על מנת להשלים את החובות לתואר ראשון במסלול הדו–חוגי, יש לצבור סה"כ 60 נ"ז במסגרת החוג במשך שלוש שנים.

**שנה א' (דרג 1)**

**קורסי חובה (מבואות):**

שניים מתוך שלושת קורסי המבוא ההיסטוריים:\*

מבוא לציוויליזציה הסינית 4 נ"ז 4 שש"ס

מבוא לציוויליזציה היפנית 4 נ"ז 4 שש"ס

מבוא לציוויליזציה ההודית 4 נ"ז 4 שש"ס

**שניים מתוך ארבעת המבואות המודרניים:**

סין המודרנית 4 נ"ז 4 שש"ס

מבוא לסין בת–זמננו 4 נ"ז 4 שש"ס

מבוא ליפן המודרנית 4 נ"ז 4 שש"ס

מבוא להודו המודרנית 4 נ"ז 4 שש"ס

מבוא לקוריאה המודרנית 4 נ"ז 4 שש"ס

סה"כ קורסי חובה (מבואות): 16 נ״ז

**קורסי שפה (לפחות רמה אחת):\*\***

יפנית א'/סינית א'/הינדי א'/קוריאנית א' 4 נ"ז 4 שש"ס

**סה"כ תכנית מומלצת לשנה א' 20 נ"ז**

**שנה ב' (דרג 2)**

**קורסי חובה:**

**אחד מחמשת המבואות המודרניים:**

סין המודרנית 4 נ"ז 4 שש"ס

מבוא לסין בת–זמננו 4 נ"ז 4 שש"ס

מבוא ליפן המודרנית 4 נ"ז 4 שש"ס

מבוא להודו המודרנית 4 נ"ז 4 שש"ס

מבוא לקוריאה המודרנית 4 נ"ז 4 שש"ס

פרו"ס מתודולוגי 6 נ"ז 4 שש"ס

**סה"כ קורסי חובה 10 נ"ז 8 שש"ס**

קורסי בחירה (כולל קורסי שפה וקורסי אשכולות העשרה שניתנים מחוץ למסגרת החוג):

היקף מומלץ של קורסי בחירה 10 נ"ז

**סה"כ תכנית מומלצת לשנה ב' 20 נ"ז**

שנה ג' (דרג 3)

קורסי חובה

סמינר 6 נ"ז 4 שש"ס

**סה"כ קורסי חובה 6 נ"ז 4 שש"ס**

**קורסי בחירה**

היקף מומלץ של קורסי בחירה 14 נ"ז

**סה"כ תכנית מומלצת לשנה ג' 20 נ"ז**

**הערות:**

\* על הסטודנטים ללמוד את המבוא ההיסטורי של השפה שבה הם מתמחים ומבוא היסטורי נוסף.

\*\* המעוניינים בלקיחת שתי רמות שפה בשנה א׳ פטורים מקורס מבואי אחד, אותו ילמדו בשנה ב׳.

תכנית הלימודים במסלול החד–חוגי

השלמת חובות תואר ראשון במסלול חד–חוגי דורשת צבירת 80 נ"ז במסגרת החוג ו-40 נ"ז בשני מקבצים, ובסה"כ 120 נ"ז במהלך שלוש שנים.

הסבר על מקבצים מחוגים אחרים:

על התלמיד ללמוד מקבץ כללי אחד ומקבץ מובנה אחד כמפורט להלן:

א. מקבץ כללי שיורכב מקורסים על–פי בחירת התלמיד מתוך רשימת קורסים מוצעת לאותה שנת לימודים.

ב. מקבץ מובנה שיבחר מתוך הרשימה של המקבצים המפורסמים באתר של החוג ללימודי רב-תחומיים ובאישורו של יועץ הב"א.

תלמיד במסלול החד-חוגי ישלים במהלך לימודיו לתואר פרו"ס אחד ושני סמינרים (או שני פרו"סים וסמינר אחד, בכפוף לאישור יועץ הב"א) ויכתוב בסה"כ שלוש עבודות פרו"ס/סמינר במסגרת החוג. עבודת פרו"ס או סמינר רביעית תיכתב מבסגרת המקבץ המובנה.

**שנה א' (דרג 1)**

**קורסי חובה בחוג:**

שניים מתוך שלושת קורסי המבוא ההיסטוריים:\*

מבוא לציוויליזציה הסינית 4 נ"ז 4 שש"ס

מבוא לציוויליזציה היפנית 4 נ"ז 4 שש"ס

מבוא לציוויליזציה ההודית 4 נ"ז 4 שש"ס

**שניים מתוך חמשת המבואות המודרניים:**

סין המודרנית 4 נ"ז 4 שש"ס

מבוא לסין בת–זמננו 4 נ"ז 4 שש"ס

מבוא ליפן המודרנית 4 נ"ז 4 שש"ס

מבוא להודו המודרנית 4 נ"ז 4 שש"ס

מבוא לקוריאה המודרנית 4 נ"ז 4 שש"ס

**קורסי שפה (2 רמות): \*\***

יפנית א'-ב׳/סינית א'-ב׳/

הינדי א'-ב׳/קוריאנית א'-ב׳ 8 נ"ז 8 שש"ס

**סה"כ קורסי חובה בחוג:**  24 נ״ז

**קורסים ממקבצים בחוגים אחרים** 16 נ״ז 16 שש״ס

**סה"כ תכנית מומלצת לשנה א' 40 נ"ז**

**שנה ב' (דרג 2)**

**קורסי חובה בחוג:**

**שניים מחמשת המבואות המודרניים:**

סין המודרנית 4 נ"ז 4 שש"ס

מבוא לסין בת–זמננו 4 נ"ז 4 שש"ס

מבוא ליפן המודרנית 4 נ"ז 4 שש"ס

מבוא להודו המודרנית 4 נ"ז 4 שש"ס

מבוא לקוריאה המודרנית 4 נ"ז 4 שש"ס

פרו״ס מתודולוגי ושתי רמות קורסי שפה:

פרו"ס מתודולוגי 6 נ"ז 4 שש"ס

**קורסי שפה (רמות ג׳-ד׳) 8 נ״ז 8 שש״ס**

**סה"כ קורסי חובה בחוג: 22 נ"ז 20 שש"ס**

קורסי בחירה (כולל קורסים מאשכולות העשרה):

קורסי בחירה בחוג 8 נ"ז

קורסי בחירה ממקבצים בחוגים אחרים 10 נ״ז

**סה"כ תכנית מומלצת לשנה ב' 40 נ"ז**

שנה ג' (דרג 3)

קורסי חובה בחוג:

שני סמינרים 12 נ"ז 8 שש"ס

**סה"כ קורסי חובה בחוג: 12 נ"ז 8 שש"ס**

**קורסי בחירה (כולל קורסים מאשכולות העשרה)**

קורסי בחירה בחוג 14 נ"ז

קורסי בחירה ממקבצים בחוגים אחרים

(כולל קורס פרו"ס או סמינר)\*\*\* 14 נ"ז

**סה"כ תכנית מומלצת לשנה ג' 40 נ"ז**

**הערות:**

\* על הסטודנטים ללמוד את המבוא ההיסטורי של השפה שבה הם מתמחים ומבוא היסטורי נוסף.

\*\* המעוניינים בלקיחת שתי רמות שפה בשנה א׳ פטורים מקורס מבואי אחד, אותו ילמדו בשנה ב׳.

\*\*\* השלמת תואר חד-חוגי דורשת כתיבת עבודת פרו"ס או סמינר במקבץ מחוץ לחוג.

תכנית הלימודים 'עסקים באסיה' – חד חוגי

**שנה א' (40 נ"ז)**

2 מבואות מסורתיים מתוך המבחר הבא:

מבוא לציוויליזציה הסינית, מבוא לציוויליזציה ההודית,

מבוא לציוויליזציה היפנית 8 נ"ז

מבוא לסין בת-זמננו 4 נ"ז

2 קורסי שפה 8 נ"ז

קורסים ממקבץ ניהול בחוג ללימודים רב-תחומיים ותכנית

אשכול עפ"י רשימה שתקבע בהתאם להיצע הקורסים הקיים\* 14 נ"ז

קורסים מאשכול "חדשנות ויזמות" בתכנית אשכולות העשרה 6 נ"ז

**שנה ב' ( 40 נ"ז)**

2 מתוך 3 המבואות המודרניים הבאים בחוג ללימודי אסיה:

מבוא ליפן המודרנית, מבוא להודו המודרנית, מבוא

לקוריאה המודרנית\*\* 8 נ"ז

2 קורסי שפה 8 נ"ז

קורסים ייעודיים בנושא שווקי אסיה 12 נ"ז

פרו"ס בלימודי אסיה 6 נ"ז

קורסי בחירה בחוג ללימודי אסיה 6 נ"ז

**שנה ג' ( 40 נ"ז)**

קורסי בחירה בלימודים רב-תחומיים/חוגים אחרים\*\*\* 20 נ"ז

סמינר בלימודי אסיה 6 נ"ז

עבודת גמר 6 נ"ז

קורסי בחירה בחוג ללימודי אסיה\*\*\* 2-4 נ"ז

התנסות מעשית **או** קורסי בחירה נוספים בחוג ללימודי אסיה\*\*\*\* 6-4 נ"ז

**הערות:**

\* תיתכן הרשמה לקורסים ממקבץ הניהול בשנה אחרת מהמצוין, באישור ראש התכנית.

\*\* תיתכן הרשמה לקורסי מבוא מודרניים בשנה אחרת מהמצוין, באישור ראש התכנית.

\*\*\* ניתן להירשם לקורסי הבחירה בשנים א' ו-ב'.

\*\*\*\* התנסות מעשית במשך סמסטר אחד מזכה את הסטודנט ב-4 נ"ז והתנסות מעשית בת שני סמסטרים מזכה ב-6 נ"ז. סך הנ"ז בגין קורסי בחירה בחוג ללימודי אסיה והתנסות מעשית הנו 14. סטודנטים שיירשמו לקורסי בחירה בהיקף גדול יותר צפויים להשלים את התואר עם מספר נקודות גבוה מהנדרש, אשר חלקן לא תוכרנה.

**- בתכנית "עסקים באסיה" יתכנו שינויים -**

תכנית משותפת לתואר ראשון בלימודי אסיה ותואר ראשון במשפטים

(מס' תכנית 125101-22-02)

**א. התכנית**

1. תלמיד רשאי ללמוד בתכנית המשותפת לחוג ללימודי אסיה ולפקולטה למשפטים החל משנת הלימודים הראשונה שלו, אם הוא עומד בתנאי הקבלה של החוג ללימודי אסיה ושל הפקולטה למשפטים ובתנאי שאינו בעל תואר "בוגר" בלימודי אסיה או במשפטים.

2. התלמיד ילמד במקביל את תכנית הלימודים של החוג ללימודי אסיה והפקולטה למשפטים במסגרת המסלול הדו–חוגי לתואר ראשון בחוג ללימודי אסיה.

3. תלמיד הלומד בתכנית המשותפת יהיה פטור מהקורסים הבאים בפקולטה למשפטים: קורסי בחירה לא–משפטיים (20 נ"ז) וחלק מהסדנאות וקורסי הבחירה המשפטיים (10 נ"ז).

4. תלמיד הלומד בתכנית המשותפת יהיה פטור מלמידת קורסי בחירה (8 נ"ז) בחוג ללימודי אסיה.

**ב . סיום הלימודים במסגרת התכנית**

1. תלמיד שסיים את לימודיו במסגרת התכנית המשותפת יקבל תעודת "בוגר" בלימודי אסיה ותעודת "בוגר" במשפטים.

.2תלמיד התכנית המשותפת יסיים את לימודיו בפקולטה למשפטים ויקבל תעודת "בוגר" במשפטים אם עמד בכל הדרישות של האוניברסיטה והפקולטה בקשר ללימודים אלה וצבר 112 נ"ז בפקולטה למשפטים ו– 30 נ"ז בחוג ללימודי אסיה (סה"כ 142 נ"ז). עם השלמת חובותיו בחוג ללימודי אסיה, יקבל התלמיד תעודת "בוגר" גם בלימודי אסיה.

3. תלמיד התכנית המשותפת יסיים את לימודיו בחוג ללימודי אסיה אם עמד בכל הדרישות של האוניברסיטה ותכנית הלימודים הנדרשת על–ידי החוג וצבר 52 נ"ז בחוג ללימודי אסיה.

4. סך כל נקודות הזכות הנדרשות לקבלת תעודת "בוגר" בלימודי אסיה ובמשפטים הינו 164 נ"ז (112+52).

**ג. אי-סיום הלימודים במסגרת התוכנית**

1. אם הפסיק תלמיד את לימודיו בחוג ללימודי אסיה במסגרת התוכנית המשותפת בלא לסיימם, יחשבו הקורסים בהם קיבל ציונים בחוג כקורסי בחירה לא-משפטיים בפקולטה למשפטים (עד למכסה של 18 נ"ז).

2. אם הפסיק התלמיד את לימודיו בפקולטה למשפטים במסגרת התוכנית המשותפת בלא לסיימם, יחשבו הקורסים בהם קיבל ציונים בפקולטה למשפטים במסגרת לימודיו במסלול החד-חוגי בלימודי אסיה עד למכסה של 40 נ"ז. לשם קבלת תעודת "בוגר" בחוג ללימודי אסיה, יחויב התלמיד להשלים את מכסת הלימודים הרגילה בחוג ללימודי אסיה בהיקף של 80 נ"ז וסה"כ 120 נ"ז לסיום התואר. לא ניתן להכיר בקורסים שנלמדו בפקולטה למשפטים כקורסי בחירה במסגרת החוג ללימודי אסיה אלא אם כן הם בעלי זיקה לתוכנית הלימודים בלימודי אסיה.

סוגיות כלליות

**מעבר מדרג אחד לדרג הבא**

1. תלמיד יעבור מדרג אחד לבא אחריו בתנאי שממוצע ציוניו הסופי בשנת הלימודים הקודמת הוא 60 לפחות.

2. בקורס בו מהווה ציון הבחינה המסכמת 50% או יותר מציון הקורס, ציון עובר בבחינה המסכמת הוא תנאי הכרחי לסיום הקורס.

3. כישלון בקורס חובה או אי השלמתו מחייבים חזרה על הקורס בשנה העוקבת. אי עמידה בדרישות קורס חובה כמוה ככישלון. נכשל התלמיד פעמיים, תישקל הפסקת לימודיו באותו מסלול שבו הקורס הינו בגדר חובה.

4. על התלמיד לעמוד בתנאי המעבר הנוגעים ללימודי השפה (ראה "שפות" להלן).

5. תלמיד אשר נכשל (ציון נמוך מ-51) בשני קורסים עיוניים או יותר לא יוכל להמשיך את לימודיו בחוג.

6. תלמיד יוכל לקחת סמינרים רק בשנה ג', וזאת לאחר שהשלים את חובת האנגלית ואת כל לימודי החובה בדרג 1 ו-2, כולל פרו"ס.

7. על התלמיד לסיים את כל לימודי האנגלית כשפה זרה כתנאי ללימוד קורסים מדרג 3.

8. ציון עובר בקורס פרו"ס/סמינר הנו 60 לפחות ללא קשר למרכיבי הציון האחרים באותו הקורס. תלמיד נדרש לקבל ציון של 60 לפחות על עבודת הפרו"ס/סמינר כתנאי להשלמת הקורס.

9. על התלמיד להשלים את כל לימודי החובה באותו דרג.

**לימודי שפה בחוג**

1. על כל תלמידי החוג ללמוד בסמסטר הראשון ללימודיהם בחוג קורס למתחילים בלימודי שפה (סינית א'/יפנית א'/ הינדי א'/קוריאנית א'). במקרים מיוחדים ובכפוף לאישור יועץ הב"א של החוג, ניתן יהיה לדחות את לימודי השפה למתחילים לשלב מאוחר יותר בלימודים.

2. ציון מעבר בקורסי השפה הוא 65.

3. תלמיד אשר נכשל (ציון נמוך מ- 65) בבחינה הסופית בקורס שפה, נכשל בקורס כולו גם אם השיג ציון גבוה יותר בשאר חובות הקורס כגון נוכחות, בחנים והכתבות, מוכנות לשיעור והגשת שיעורי בית.

4. בהתאם לתקנון האוניברסיטה, על-פיו כישלון בקורס חובה מחייב חזרה על הקורס, כישלון בקורס שפה ברמה א' יחייב חזרה על הקורס או לקיחת קורס שפה אחרת המוצע בחוג.

5. מורי השפה רשאים להפסיק את לימודיו של תלמיד בקורס במהלך הסמסטר, או לא להגישו לבחינה הסופית, במידה והתלמיד אינו ממלא את חובות הקורס (נוכחות, בחנים והכתבות, מוכנות לשיעור והגשת שיעורי–בית). לתלמיד שנעדר ארבע פעמים משיעורי השפה, או לא יעמוד ארבע פעמים בדרישות האחרות של הקורס, יישלח במהלך הסמסטר מכתב אזהרה. במידה והתלמיד ימשיך להיעדר מהשיעורים ו/או לא יחול שיפור בביצועיו, יישלח לו מכתב נוסף שיודיע לו על הפסקת לימודיו ו/או על כך שהוא אינו זכאי לגשת לבחינה הסופית. תלמיד שהוחלט לא להגישו לבחינה הסופית ונשלחה אליו הודעה, לא יוכל לגשת לבחינה הסופית גם אם לא קיבל את ההודעה.

6. ציון הבחינה הסופי בסינית (קורסים סינית א'-ד') יהיה מורכב מחמישים אחוז בחינה בכתב וחמישים אחוז בחינה בעל–פה.

**הצטיינות בלימודים**

במטרה לעודד הצטיינות בלימודים, החוג מעניק מדי שנה תעודות הצטיינות **לעשרת התלמידים** המצטיינים בכל שנתון מבין מסיימי שנה א' ו–ב'. תעודות ההצטיינות מוענקות בראשית שנת הלימודים העוקבת, בהתאם לתנאים המצטברים הבאים:

1. ציון ממוצע של 85 ומעלה בקורסים בהיקף של 15 נ"ז לפחות אשר נלמדו בשנה החולפת

במסגרת החוג.

2. ציון ממוצע של 75 ומעלה בקורסים בהיקף של 15 נ"ז לפחות אשר נלמדו בשנה החולפת

במסגרת החוג השני.

3. היעדר בעיות משמעת והתנהגות.

**הצטיינות חברתית**

במטרה לעודד מעורבות חברתית, החוג מעניק מידי שנה תעודות הצטיינות לתלמידים שסיימו שנה א' או שנה ב', אשר תרמו תרומה מיוחדת לפעילויות שונות של החוג במסגרת פעילויות ועד תלמידי החוג ללימודי אסיה ובמסגרות אחרות. תעודות ההצטיינות מוענקות בראשית שנת הלימודים העוקבת.

**זכאות לתואר, סגירת תואר וציון הגמר**

1. תלמיד זכאי לתואר בתנאי שהשלים את כל חובותיו האקדמיים על–פי דרישת הפקולטה והחוג/ים מבחינת היקף הקורסים והרכבם ועמד בכל התחייבויותיו לאוניברסיטה.

2. תלמידים המעוניינים לקבל אישור זכאות לתואר יתבקשו לחתום על טופס סגירת תואר ולהעבירו למזכירות החוג.

3. באישור הזכאות מצוינים החוגים שבהם התלמיד למד ותאריך הזכאות לתואר. תאריך הזכאות לתואר ייקבע על–פי תאריך השלמת המטלה האחרונה לתואר.

4. על גבי אישור הזכאות יופיע גם ציון הגמר לתואר. ציון זה הוא ממוצע משוקלל של ציוני כלל הקורסים שנלמדו במהלך הלימודים לתואר. משקל כל קורס נגזר ממספר נקודות הזכות שמוענקות עבורו.

5. במקרה שהתלמיד למד קורסים בהיקף שחורג ממכסת נקודות הזכות הנדרשת להשלמת התואר (קורסים עודפים לתואר), הוא יהיה רשאי לבחור אילו קורסים יכללו בחישוב הממוצע המשוקלל אך ורק מבין קורסי הבחירה. התלמיד יתבקש לציין במפורש אילו קורסי בחירה ברצונו לכלול בשקלול ציון הגמר לפני שהוא חותם על טופס סגירת התואר.

6. לאחר החתימה על טופס סגירת התואר לא יאושרו תיקוני ציונים.

**איסור חפיפה**

1. תלמיד אינו רשאי ללמוד קורס שניתן בשעות החופפות את השעות שבהן ניתן קורס אחר שאותו הוא מבקש ללמוד, אלא אם כן קיבל בתחילת הקורס אישור מפורש בכתב ממרצה הקורס. בשום מקרה לא יינתן אישור ללמוד קורס ששעות הוראתו חופפות באופן מלא את שעות ההוראה של קורס אחר.

2. התלמיד אינו רשאי לבחור קורס בחירה שתוכנו דומה באופן משמעותי לקורס אחר שאותו הוא למד במהלך לימודיו לתואר. במקרה של אי-בהירות, חובה על התלמיד לברר עם ראש החוג ו/או יועץ או ראש מסלול לימודיו ו/או מרצה הקורס את זכאותו להשתתף באותו קורס.

**נקודות זכות שלא בגין לימוד קורס**

1. ראש החוג, בהמלצת מרצה, ראשי לאשר לתלמיד לכתוב עבודת מחקר במקום קורס בחירה במסגרת "קריאה מודרכת". העבודה תיכתב בהדרכתו האישית של המרצה הממליץ, ותקנה לתלמיד עד 2 נ"ז לפי החלטת המרצה, ועד 4 נ"ז לפי החלטת המרצה בהתייעצות עם ראש החוג. תלמיד יוכל לצבור עד 4 נ"ז לפי סעיף זה במהלך לימודיו לתואר. במקרים יוצאים מן הכלל רשאי ראש החוג לאפשר צבירה של מספר נ"ז גדול יותר.

2. תלמיד המשתתף במקהלת האוניברסיטה, בתזמורת האוניברסיטה או באחת מנבחרות הספורט הייצוגיות של האוניברסיטה, מועדון הדיבייט או אקדמיה פרקטיקה במהלך שנה אקדמית מלאה זכאי לפטור בהיקף של 2 נ"ז. פטור זה יינתן פעם אחת בלבד במהלך הלימודים לתואר. אישור על השתתפות במסגרות הנ"ל יימסר לחוג על–ידי הגורם המתאים המוסמך מטעם האוניברסיטה.

3. תלמיד המשתתף בפעילות חברתית התנדבותית על–פי הקריטריונים שאושרו על– ידי הוועדה לפעילות חברתית יהיה רשאי לקבל בגינה עד 4 נ"ז. כלל זה אינו חל על תלמידים בתכנית המשותפת לפקולטה למשפטים ולחוגים אחרים אשר יקבלו פטור מ– 2 נ"ז, שייקבע בתיאום עם ראש החוג על–פי בחירתו של התלמיד.

4. תלמיד רשאי לצבור במהלך לימודיו לתואר לא יותר מ– 6 נ"ז בגין הפעילויות הנזכרות בסעיפים 4-1 לעיל.

**השתתפות והכרה בתכניות לימודים באוניברסיטאות בחו"ל**

החוג מעודד את תלמידיו להשתתף בתכניות לימודים שמוצעות על–ידי אוניברסיטאות בחו"ל לתקופות שבין מספר שבועות (במקרה של קורסים אינטנסיביים) ועד שנת לימודים שלמה. תלמיד רשאי להשתתף בתכנית לימודים של אוניברסיטה בחו"ל במסגרת לימודיו לתואר בחוג, אם תכנית זו אושרה על–ידי ראש החוג. ההחלטה האם להכיר בקורסים שנלמדו בחו"ל וכמה נקודות זכות להעניק עבורם תתקבל על–ידי ראש החוג, רק לאחר חזרת התלמיד מחו"ל והצגת גיליון ציונים המעיד על הישגיו שם. מידע על תכניות לימודים באוניברסיטאות בחו"ל המאושרות על–ידי החוג יובא לידיעת התלמידים במהלך שנת הלימודים.

**עמידה בדרישות הקורסים, חובת נוכחות ודרישות קורס נוספות**

1. במידה ובקורס נדרשת נוכחות חובה של תלמידים בשיעורים, הדבר יצוין מפורשות בסילבוס של הקורס.

2. בקורסי שפה, פרו"סים וסמינרים הנוכחות של התלמידים בשיעורים היא בגדר חובה בכל מקרה, כמוגדר בתקנון האוניברסיטה. בקורסים אלה המרצה יבדוק ויוודא נוכחות בכל שיעור ושיעור.

3. במידה והתלמיד יודע מראש כי לא יוכל להשתתף בשיעור, עליו להודיע למרצה על היעדרותו הצפויה לפני השיעור האמור. במידה ומדובר בהיעדרות מסיבה רפואית או מילואים, על התלמיד להעביר למרצה אישור בכתב בשיעור הראשון שלאחר ההיעדרות. במידה ומדובר בהיעדרות בלתי צפויה, חובתו של התלמיד להסביר למרצה את סיבת היעדרותו בשיעור הראשון שלאחר ההיעדרות.

4. במידה ובקורס מסוים ישנן דרישות נוספות כגון הגשת מטלות כתובות (שיעורי-בית שוטפים ו/או משימות כתובות אחרות), הכנה לשיעורים, בחנים ומבחנים במהלך הסמסטר (בכתב ובעל–פה), או כל דרישה אחרת שתיקבע על–ידי המרצה, הדבר יצוין מפורשות בסילבוס הקורס.

5. על התלמיד מוטלת החובה לעמוד בכל דרישות הקורס כפי שהוגדרו בסילבוס של אותו קורס.

**הפרת חובת נוכחות ואי–עמידה בדרישות נוספות של קורס**

1. מרצה רשאי שלא להגיש תלמיד למבחן המסכם, להפסיק את לימודיו של תלמיד בקורס במהלך הסמסטר ולמנוע מתלמיד להגיש עבודה, אם זה הפר את חובת הנוכחות ו/או לא עמד בדרישות האחרות של הקורס כפי שהוגדרו בסילבוס. כלל זה נכון גם לקורסי השפה וגם לקורסים העיוניים.

2. הודעה על ההחלטה לנקוט בכל אחת מהפעולות שהוזכרו בסעיף 1 תימסר למזכירות החוג ותועבר לתלמיד באמצעות דואר אלקטרוני. אי-קבלת ההודעה עלי–ידי התלמיד לא תמנע את יישום ההחלטה.

3. תלמיד רשאי לערער בפני ראש החוג על החלטתו של מרצה לנקוט בכל אחת מהפעולות שהוזכרו בסעיף 1 תוך שבוע מיום שליחת ההודעה אודות ההחלטה.

**בחינות**

1.מטרת הבחינה כפולה: חזרה על החומר הנלמד והערכה אקדמית של התלמידים.

2. ככלל מתקיימות הבחינות בכתב, למעט חלק מקורסי השפה, שבהם מתקיימות גם בחינות בעל-פה. בחינות לא יתקיימו בשיעור האחרון של הקורס אלא באישור ראש החוג.

3. בחינות בכתב מתקיימות בעילום שם ותחת השגחה. תלמיד לא יבצע כל פעולה העלולה לחשוף את זהותו בפני בודק הבחינה.

4. מרצה רשאי לקבוע שבחינה תתקיים כבחינת בית או לדרוש עבודה קצרה במקום בחינה. את בחינות הבית או העבודות יש להגיש תוך 72 שעות ממועד מסירת הבחינה או לפי הנחיית מרצה הקורס.

5. מתכונת ורמת הבחינות, כמו גם אופן בדיקתן, יהיו דומים ככל האפשר בכל המועדים.

6. מרצה יודיע לתלמידים במועד מוקדם ככל האפשר, ולא יאוחר משבועיים לפני סוף הסמסטר, מה החומר שייכלל בבחינה.

7. המרצה יודיע לתלמידים לקראת הבחינה מה משך הבחינה, מתכונת הבחינה, אופן חישוב הציון ופרטים נוספים שיש בהם כדי להדריך את התלמידים לצורך ההכנה לבחינה.

8. במועד א', ב' ומועד חריג המרצה או עוזר הוראה מטעמו יהיו נוכחים באולם הבחינה לפחות למשך מחצית השעה הראשונה של הבחינה על מנת להשיב לשאלות הבהרה של התלמידים הנבחנים. לאחר מכן המרצה או עוזר ההוראה יהיו זמינים עד סוף הבחינה למקרה שיהיו שאלות נוספות.

9. לבחינה יוכלו לגשת רק תלמידים הזכאים להיבחן. מרצה רשאי למנוע מתלמיד לגשת לבחינה אם התלמיד לא עמד בדרישות הקורס. במקרה כזה יודיע המרצה למזכירות החוג מי מהתלמידים הרשומים לקורס אינו רשאי לגשת לבחינה.

10. הבחינות במועדים א' ו–ב' מתקיימות בתאריכים שפורסמו בלוח הבחינות.

11. הארכת זמן מיוחדת בבחינה תינתן לתלמידים אשר שפת אימם אינה עברית, נשים בהריון ולתלמידים לקויי למידה, אך ורק אם ההארכה אושרה מראש על-ידי גורמים המוסמכים לכך על-ידי האוניברסיטה ונתקבל אישור מתאים בכתב.

12. בדיקת הבחינות תסתיים תוך עשרה ימי עבודה לכל היותר מיום הבחינה. עם סיום בדיקת הבחינות על המרצה או עוזר ההוראה להזין את ציוני הבחינה למזכירות החוג ללא דיחוי. הארכת משך בדיקת הבחינות ו/או איחור במסירת הציונים מחייבים את אישור ראש החוג.

13. המזכירות תפרסם את הציונים עם קבלת אישורו של המרצה לפרסום, ולא יאוחר מיום עבודה אחד ממועד קבלת האישור.

14. הציונים יפורסמו בעילום שם לצד מספרי הזיהוי של התלמידים באתר האינטרנט של החוג. ציונים לא יימסרו בטלפון או בדואר אלקטרוני. הציונים הסופיים מתפרסמים גם באתר האינטרנט של האוניברסיטה תחת "מידע ושירותים לסטודנט — פורטל".

15. תוך עשרה ימים לכל היותר מיום פרסום ציוניי הבחינה, ידאג כל מרצה לקיים "פתיחת מחברות", שבה יוכלו תלמידים לעיין בבחינות שלהם ולשאול שאלות אודות הבחינה והציון שקיבלו ובמידת הצורך גם לערער.

16. בקורסים בהם הציון הסופי מורכב מנתונים נוספים פרט לציון הבחינה, יפורסמו ציון הבחינה והציון הסופי.

17. לא ניתן לשנות ציון סופי שפורסם, אלא רק כתוצאה מערעור, כמפורט להלן.

**ערעור על בחינה**

תלמיד רשאי לערער על ציון הבחינה בהתאם למפורט להלן:

1. ערעור על ציון יעשה באמצעות טופס רשמי שיימסר לתלמיד במזכירות החוג או בטופס מקוון ולא בפנייה ישירה למרצה.

2. תלמיד רשאי לערער על ציון שקיבל בבחינה תוך חמישה ימים מפרסום הציון.

3. המערער יפרט את נימוקי הערעור תוך התייחסות נקודתית לתוכן הבחינה.

4. במקרה של ערעור על ציון, תיבדק הבחינה על–ידי מרצה הקורס. במקרה זה עשויה הבחינה כולה להיבדק מחדש, והציון שייקבע על–ידי המרצה עלול להיות נמוך מהציון המקורי.

5. תלמיד יוכל לערער על ציון שניתן במסגרת החוג לכל היותר חמש פעמים במהלך לימודיו לתואר.

6. במידה ותלמיד ערער על ציון בבחינה ולא פורסמה החלטה בנוגע לערעור עד שלושה ימים לפני המועד הבא של הבחינה והתלמיד ניגש לבחינה במועד הבא, ייזקף לזכותו הציון הגבוה מבין שני המועדים.

**מועד חריג**

מועד זה מיועד למי שנבצר ממנו להיבחן במועד הרגיל (מועד א') או במועד הנוסף (מועד ב') בהתאם לקריטריונים שמפורסמים בתקנון הלימודים לתואר ראשון של האוניברסיטה. עם פרסומם של ציוני בחינות מועד ב', תפורסם הודעה על תאריכי ההרשמה למועדים חריגים לבחינות בלוח ההודעות באתר החוג. על התלמידים להירשם לבחינה במועד חריג בחוג אליו שייך הקורס שבו הם מבקשים להיבחן. תלמיד המעוניין להיבחן במועד חריג ימלא טופס בקשה יש למלא טופס נפרד (כולל העתקי האישורים) לכל בחינה בה התלמיד מבקש להיבחן. ההחלטה האם לאשר לתלמיד מועד חריג לבחינה מתקבלת על–ידי וועדה פקולטטית מיוחדת שתפקידה לדון בבקשות לבחינה במועד חריג. תלמיד שבקשתו לבחינה במועד חריג אושרה ולא הופיע לבחינה מבלי לבטל את בקשתו חמישה ימים מראש באמצעות טופס הבקשה שמופיע באתר הפקולטה,ייקנס בהתאם לתקנון.

הגשת עבודות פרו"ס ועבודות סמינר

עבודות פרו"ס ועבודות סמינר יוגשו למזכירות החוג בשני עותקים יחד, אלא אם מרצה הקורס הנחה אחרת, עם טופס הצהרה חתום וטופס הגשת עבודות. את הטפסים יש להוריד מבעוד מועד מאתר האינטרנט של החוג.

מרצה רשאי לדרוש שהעבודה תוגש במהלך הסמסטר שבו מתקיים הפרו"ס/סמינר בתנאי שהדרישה מופיעה בסילבוס של הקורס. למרות האמור לעיל, תלמידים אשר למדו פרו"ס/סמינר בסמסטר א' רשאים בהסכמת המרצה להגיש את עבודת הפרו"ס/סמינר עד סוף סמסטר ב', ואלו שלמדו פרו"ס/סמינר בסמסטר ב' רשאים להגיש את העבודה עד תחילת שנת הלימודים העוקבת. סטודנטים אשר השלימו פרו"ס או סמינר במהלך סמסטר קיץ רשאים להגיש את העבודה המסכמת עד תום סמסטר א' של השנה העוקבת.

סמינר מחלקתי וזכאות למלגות הצטיינות מטעם החוג

תלמיד יהיה זכאי לקבל מלגת הצטיינות ומלגת לימודים בחו"ל מטעם החוג רק אם השתתף בשני סמסטרים לפחות בסמינר המחלקתי של החוג.

הפסקת לימודים ביוזמת החוג

**סטודנט שלימודיו הופסקו ביוזמת החוג בגלל הישגים נמוכים בלימודים, יהיה רשאי להירשם מחדש לחוג בתום תקופה של שלוש שנים, ויהיה עליו לעמוד מחדש בתנאי הקבלה, כפי שיהיו באותו מועד. מובהר כי בתום תקופה זו, ייחשב הסטודנט לסטודנט חדש.**